Puolet amerikkalaisista käytti tätä rahaa hieman yli 150 vuotta sitten.
Monessa setelissä kuvattiin puuvillaa poimivia ihmisiä.
He olivat orjia.
Orjat eivät vain edustaneet amerikkalaista vaurautta.
He olivat vaurauden syy.
Vuonna1863 orjien arvo ylitti kolme miljardia dollaria.
Amerikka on sittemmin hitaasti ja kivuliaasti muuttunut maana.
Se on murtanut rotumuurin -
toisensa jälkeen.
Suhtaudun tulevaisuuteen myönteisesti.
Olen nähnyt Yhdysvalloissa yllättäviä muutoksia.
Uskon, että ensimmäinen musta presidentti valitaan alle 40 vuoden kuluttua.
Jopa alle 25 vuoden kuluttua.
Vauraus on erilaista.
Menneet epäoikeudenmukaisuudet aiheuttavat yhä kärsimystä.
KIRJAILIJA
Rotujen välinen varallisuuskuilu kertoo siitä,
SENAATTORI
että tasa-arvo ei ole vielä toteutunut.
Rotujen välinen varallisuuskuilu on mittari,
joka kertoo valkoisen ja mustan perheen varallisuuden mediaanin.
Valkoisilla varallisuuden eli veloilla vähennetyn omaisuuden mediaani -
on 171 000 dollaria.
Mustan kotitalouden varallisuuden mediaani on 17 600 dollaria.
Kuilu kasvaa kasvamistaan.
PERHEIDEN VARALLISUUS RODUITTAIN
Miksi?
NETFLIX-DOKUMENTTISARJA
Nämä ovat itsestäänselviä totuuksia.
Nyt voimme valita koulumme, mutta meillä ei ole varaa maksuihin.
Herään joka päivä orjien rakentamassa talossa.
Amerikkalaisen unelman toteutumista ei pidä lykätä ikuisesti.
...että kaikki ihmiset ovat tasa-arvoisia.
Jos he eivät saa omaa osuuttaan talosta, he polttavat sen.
Poimin puuvillaa ja rakensin rautateitä piiskan pelossa.
Ilman palkkaa.
AMERIKAN ELINTASOKUILU
Tammikuussa 1865 Yhdysvaltain sisällissota oli lopuillaan.
Pohjoisvaltioiden kenraali Sherman ja sotaministeri Stanton -
kysyivät 20 mustalta johtajalta,
mitä vapautetut mustat tarvitsisivat päästäkseen elämän alkuun.
Ryhmän johtaja pastori Garrison Frazier vastasi:
"Voimme parhaiten huolehtia itsestämme, jos omistamme maata."
Neljä päivää kokouksen jälkeen Sherman antoi määräyksen.
Varattiin kymmeniä tuhansia hehtaareja maata.
Jokaisen perheen tuli saada enintään 16 hehtaaria viljelymaata.
Päivää ennen toisia virkaanastujaisiaan -
Lincoln hyväksyi lain, jonka myötä suunnitelmasta tuli virallinen.
Amerikka oli vähällä muuttua aivan erilaiseksi maaksi.
Niin ei kuitenkaan käynyt.
Lincoln kuoli muutamaa viikkoa myöhemmin.
Hänen seuraajansa Andrew Johnson muutti rivakasti suuntaa.
Heti kun puhutaan yhtäläisistä oikeuksista,
jotkut valkoisista kysyvät: "Entä meidän oikeutemme?"
Vuoden loppuun mennessä tuhannet vapautetut orjat häädettiin mailtaan.
Vain vuosi orjuuden lopettamisen jälkeen presidentti Johnson valitti syrjinnästä -
valkoisia kohtaan.
"Mustien eduksi."
Orjat olivat kartuttaneet omistajiensa varoja 246 vuotta.
Valkoiset saivat pitää sen varallisuuden.
Varakkaat ihmiset tietävät hyvin erään vaurauteen liittyvän asian.
Se karttuu sukupolvelta toiselle. Kysytään vaikka Jay-Z:ltä.
Ostin taidetta miljoonalla
Meni kaksi vuotta Koko roskan arvo tuplaantui
Meni muutama vuosi Arvo oli kahdeksan miljoonaa
"Onneksi saan pian antaa koko roskan lapsilleni.
Varallisuus synnyttää varallisuutta.
Kuka ei haluaisi kahdeksankertaistaa omaisuuttaan?
Varallisuuden kasvuun ei tarvita Picasson maalausta.
Tarvitaan vain aikaa.
Jos elää vakaassa maassa ja voi tehdä pitkäaikaissijoituksia,
niiden arvo yleensä nousee.
On hyvä tietää koronkorosta.
Kuvitellaan, että olisimme sijoittaneet 100 dollaria vuonna 1863.
Inflaatiolla korjattu keskituotto -
USA:n osakemarkkinoilla on noin 7 % vuodessa.
Seuraavana vuonna arvo nousee.
Ja se nousee ja nousee.
Sen satasen arvo olisi tänään yli 3,5 miljoonaa dollaria.
Afroamerikkalaiset ansaitsevat vähemmän rahaa kuin valkoiset.
He joutuvat helpommin työttömiksi, ja työnantajat syrjivät heitä yhä.
Vaikka erot tasoitettaisiin nyt,
epätasa-arvo on kasaantunut jo vuosisatojen ajan -
maan ja kiinteistöjen omistuksen kautta.
Nykyään varallisuus karttuu yleensä kiinteistöjen kautta.
Asunnon osuus keskiluokan varallisuudesta on noin kaksi kolmasosaa.
Monet valkoiset amerikkalaiset kertovat samanlaista tarinaa.
Vanhempani ostivat talon -
noin 50 vuotta sitten 14 000 dollarilla.
ULOSOTTOASIANTUNTIJA
Nyt sen arvo on 600 000- 700 000 dollaria.
Useimmat ihmiset eivät ymmärrä asumisen merkitystä,
asunnon sijainnin ja asuinseudun mahdollisuuksien merkitystä.
Valtion asuntopolitiikka oli ratkaisevassa asemassa.
Suuren laman aikaan -
kaupunkilaiset eivät kyenneet maksamaan asuntolainaansa.
Miehet istuvat kaikki päivät puistossa -
vailla töitä ja itsekseen mutisten.
Franklin Delano Roosevelt uudisti lainsäädäntöä.
Lainataakkaa helpotetaan.
New Deal päästi asuntolainat valloilleen.
Amerikkalaisesta unelmasta tuli synonyymi kodin omistamiselle.
Uusi valtion asuntohallinto ei kuitenkaan taannut lainoja -
riskialttiina pitämillään alueilla.
Riski arvioitiin rodun mukaan.
MYYNNISSÄ
Mustaa perhettä pidettiin uhkana alueen asuntojen hinnoille.
Vaikuttaako mustan perheen alueelle muutto yhteisöön?
Uskon kiinteistöjen arvon laskevan,
jos heidän annetaan muuttaa tänne.
Valtion asuntohallinnon kartoittaessa riskialueita -
mustien asuinalueet merkittiin punakynällä.
Punakynä ei ole pelkkä kielikuva.
Piirrettiin karttoja,joissa kokonaisia asuinalueita oli merkitty punakynällä.
Rasismin vaikutuksista tuli oikeutus uudelle rasismille.
Keskiluokan varallisuudesta 2/3 on kiinni asunnossa,
mutta mustilta vietiin mahdollisuus kodin omistamiseen.
Hallinnon tukema rotuerottelu vaikutti kaikkeen:
tarjolla oleviin töihin, lasten koulujen sijaintiin,
koulujen turvallisuuteen ja asunnon arvon nousuun.
Asumiseen liittyvästä syrjinnästä tuli laitonta vasta vuonna 1968.
Asumisen oikeudenmukaisuus kaikille -
on nyt osa amerikkalaista elämää.
Syrjintä ei silti päättynyt.
Katsotaanpa, miten Cory Bookerin perhe osti kotinsa vuonna 1969.
Vanhempani etsivät taloa, mutta sattui kummia asioita.
Jos välittäjä näki vanhempani etukäteen,
heille esiteltiin vain afroamerikkalaisia alueita.
Jos talo sijaitsi valkoisten alueella, kerrottiin, että se oli jo myyty.
Bookerit järjestivät valeoperaation kansalaisoikeusjärjestön avulla.
Kun heidät käännytettiin pois,
valkoinen pariskunta teki tarjouksen heidän puolestaan.
Tarjous hyväksyttiin, ja kaupantekopäivänä -
valkoisen parin sijaan paikalle saapui isäni asianajajan seurassa.
Kiinteistövälittäjä suuttui -
ja löi isäni asianajajaa.
Tappelun tuoksinassa välittäjä usutti koiran isäni kimppuun.
Isä yritti pitää isoa koiraa loitolla, ja ikkuna meni rikki.
Kun tilanne rauhoittui, välittäjä oli epätoivoinen.
Hän aneli, ettei isä muuttaisi valkoisten alueelle.
Hän pelkäsi, että jos musta perhe muuttaisi taloon,
alueen asuntojen arvo laskisi ja hänen yrityksensä menisi alta.
Cory Bookerin perhe osti sen talon.
Se oli sijoitus tulevaisuuteen.
Sen arvo nousi silmissä.
Isäni osti toisen talon samasta kaupungista.
Talo oli isompi. Köyhästä perheestämme tuli keskiluokkainen USA:n mittakaavassa.
Pärjäsimme hyvin.
Tarina ei ole tyypillinen.
Orjuudenjälkeinen 100 vuoden syrjintä oli vinouttanut asuntojen omistuspohjan.
1990-lukuun mennessä pankit ja poliitikot tajusivat, mitä se merkitsi.
Mahdollisuutta.
Syrjintä on tietenkin väärin,
mutta sen lisäksi sitä pidetään nykyisin myös kannattamattomana.
1990-luvulla hallitus yritti avata asuntolainamarkkinat.
Autamme perheitä, jotka eivät ole voineet omistaa asuntoa.
Mustat ostivat enemmän asuntoja.
Varallisuuskuilu näytti viimein kaventuvan.
On ihmisiä, jotka haluavat lainaa,
mutta he haluavat samanlaisia lainoja kuin muutkin saivat vuosina 1934 - 1980.
Sen sijaan afroamerikkalaiset saivat valkoisia todennäköisemmin -
subprime-lainoja, jotka ovat aluksi edullisia,
mutta muuttuvat kalliimmiksi, jos on huonommat luottotiedot.
Silti myös viidesosalle niistä, joiden talous oli kunnossa,
tarjottiin subprime-lainaa.
Työskentelin Wells Fargo -pankissa subprime-osastolla
Beth kuuli konferenssipuheluissa, että pankki otti kohteeksi mustien kirkot.
He järjestivät "varakkuusseminaareja", joissa puhuttiin asuntokaupoista.
Papit pitivät ideaa hyvänä. Siitä olisi seurakuntalaisille apua.
Pankki lupasi kirkolle lahjoituksen jokaisesta asuntolaina-asiakkaasta.
Seurakunnan jäsenet eivät tienneet, että pankin edustaja -
tarjosi heille vain subprime-lainoja, vaikka luottotiedot olisivat erinomaiset.
Kurssit romahtivat.
Pahin talouskriisi sotien jälkeen.
...vastuuttoman luottojen myöntämisen siivittämä.
...subprime-lainan saajat.
Musta väestö menetti 53 % varallisuudestaan.
MUUTOS KOTITALOUKSIEN VARALLISUUDESSA
EI PELASTUSPAKETTIA!
Teki pahaa nähdä, miten rahoitusmaailman johtajat,
jotka tekivät täysin vastuuttomia päätöksiä,
saivat pelastuspakettien ansiosta jatkaa toimintaansa,
kun oma yhteisöni kärsii yhä.
Ei ollut mitään suunnitelmaa,
kuinka asianosaiset autetaan takaisin jaloilleen.
Monet suuret pankit maksoivat hiljaiseksi niitä syrjinnästä syyttäneet.
Wells Fargo kielsi markkinoineensa lainoja erityisesti mustille -
mutta maksoi silti 175 miljoonaa dollaria.
Toisin kuin Rooseveltin New Dealissa,
valtion 440 miljardin dollarin tuki asuntokriisiin -
ei päätynyt asunnonomistajille.
Netissä levinnyt video lisäsi vastarintaa entisestään.
Kuka haluaa maksaa asuntolainaa naapurin puolesta,
joka ei kykene maksamaan kahden kylpyhuoneen asuntonsa lainaa?
Entä jos me...
-Presidentti Obama, kuuletteko? -Haluatte...
Ajattelimme pitää Chicagon teekutsut heinäkuussa.
Kapitalistit, jotka haluavat mukaan Michiganjärvelle, minä alan järjestää.
USA!
Jos mietitään tilannetta, jossa valkoisilla ja mustilla -
olisi sama koulutustaso,
se pienentäisi rotujen välistä varallisuuskuilua vain vähän.
Ei välttämättä paljoakaan.
St. Louisin alueellinen keskuspankki teki tutkimuksen,
jonka mukaan valkoisilla korkeakoulututkinnon suorittaneilla -
varallisuus oli odotetusti kasvanut parissa vuosikymmenessä merkittävästi.
Samalla aikavälillä korkeakoulusta valmistuneilla mustilla varallisuus laski.
Syy ei ole ansaitun rahan määrässä. Syy piilee sen käytössä.
On todennäköisempää, että korkeakoulun käynyt afroamerikkalainen -
on sukunsa menestyneimpien joukossa.
Sukulaiset pyytävät apua, ja he auttavat.
Korkeakoulun suorittaneet valkoiset eivät välttämättä ole vähemmän anteliaita.
He ovat samassa tilanteessa sukulaistensa kanssa.
Afroamerikkalaiset loivat varallisuutta 246 vuoden ajan.
ORJUUS
Sadan vuoden ajan lait estivät heitä kartuttamasta varallisuuttaan,
LAILLINEN SYRJINTÄ
ja syrjintä jatkuu yhä.
Varallisuuskuilu on vuosien varrella kasvanut niin suureksi,
että sen sulkemiseen vaadittaisiin mullistavia toimia.
Miten valkoisten ja mustien välinen kuilu kurotaan kiinni?
Ei mitenkään.
Korvauksia.
-Mistä summista puhutaan? -Emme oikeastaan tiedä.
Voin kyllä ottaa oman sekkini.
Kannattaako joku lavalla orjuudesta maksettavia korvauksia?
-Sinäkö? -Kyllä.
Raamatun mukaan vääryydet on hyvitettävä.
On myönnettävä, että vääryyttä on tehty.
Velka siirtyy uusille sukupolville.
Kansakuntamme ei voi kukoistaa,
kun monta haavaa on vielä auki.
Orjuus on ongelman taustalla,
mutta se ei ole koskaan korjaantunut,
koska hallituksen politiikka ylläpitää varallisuuskuilua.
Laulussakin sanotaan: "Sille annetaan, jolla on, ja siltä otetaan, jolla ei ole."
Se on itseään toteuttava ennuste.
"Kun puhutaan korvausten maksamisesta tai mustien etusijalle asettamisesta,
jotkut ystävistämme kavahtavat.
Mustat saakoot tasa-arvonsa mutta älkööt pyytäkö enempää, he sanovat.
Se vaikuttaa kohtuulliselta, mutta se ei ole realistista.
Onhan selvää, että ihmisen, joka lähtee mukaan kisaan -
300 vuotta toisen jälkeen -
täytyisi pystyä ihmetekoihin saadakseen kiinni ensin matkaan lähteneen."